**MODEL de CONTRACT DE FURNIZARE DE PRODUSE**

În conformitate cu:

* Prevederile Hotărârii nr. 607 din 4 mai 2022 *privind unele măsuri necesare procesului de pregătire, organizare și găzduire a Conferinței Plenipotențiarilor Uniunii Internaționale a Telecomunicațiilor ce va avea loc la București în perioada 25 septembrie -14 octombrie 2022,*cu modificările și completările ulterioare,
* Prevederile Legii nr. 98 din 19 mai 2016 privind achizițiile publice cu modificările și completările ulterioare.

s-a încheiat prezentul contract de furnizare de produse,

între

autoritatea contractantă ARTEXIM, cu sediul în București, Calea Victoriei nr.155, Bl.D1, sc.8, et.2, sector 1, cod fiscal nr. 3647029 având cont IBAN RO82TREZ70120F365000XXXX deschis la Trezoreria sectorului 1, reprezentată de doamna Cristina Uruc Manager interimar și doamna Gabriela Stoican, Contabil-șef, în calitate de achizitor,

si

…….............................................……………. *denumire operatorul economic* ............................................... adresa sediu………………… ........................................................................ telefon/ fax .............................................. număr de înmatriculare..................................... cod fiscal ................................... cont Trezoreria

................................................. reprezentat prin .................................................................................. (denumirea conducătorului) funcția ……………………….. in calitate de furnizor.

1. *Definiții*
	1. - În prezentul contract următorii termeni vor fi interpretați astfel:
2. *contract* – reprezintă prezentul contract și toate Anexele sale.
3. *achizitor si furnizor* - părțile contractante, așa cum sunt acestea numite în prezentul contract;
4. *prețul contractului* - prețul plătibil furnizorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
5. *produse* – materiale publicitare cuprinse în anexa la contract, acceptată de ambele părți;
6. *servicii -* servicii aferente livrării produselor, respectiv activități legate de furnizarea produselor, cum ar fi transportul, asigurarea, asistența tehnică în perioada de garanție, și orice alte asemenea obligații care revin furnizorului prin contract;
7. *furnizare* – ansamblu de operațiuni care cuprinde (după caz): vânzare, livrare, transport, încărcare, descărcare, efectuare probe tehnice, întreținere în perioada de garanție tehnică.
8. *standarde* - standardele, reglementările tehnice sau altele asemenea, prevăzute în Caietul de sarcini și în propunerea tehnică;
9. *origine* - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră și esențială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor și serviciilor poate fi distinctă de naționalitatea furnizorului.
10. *destinație finală* - locul unde furnizorul are obligația de a furniza produsele;
11. *forța majoră* - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forță majora un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
12. *zi* - zi calendaristica; *an* - 365 de zile.

*Clauze obligatorii*

1. *Obiectul principal al contractului*
	1. Furnizorul se obligă să furnizeze cadourile și materialele promoționale (denumirea produselor și cantitățile), în perioada convenită și în conformitate cu obligațiile asumate prin prezentul contract, produsele având specificațiile tehnice detaliate în anexa la prezentul contract.
	2. Achizitorul se obliga să achiziționeze, respectiv să cumpere și să plătească prețul convenit în prezentul contract.
2. *Prețul contractului*
	1. Prețul contractului, respectiv prețul produselor livrate și a serviciilor accesorii prestate, plătibil furnizorului de către achizitor este de ………. lei, la care se adaugă ……… (lei/euro), reprezentând TVA detaliate valoric și cantitativ în anexa 1 la prezentul contract.
3. *Durata contractului*
	1. Durata prezentului contract este de luni, începând de la data semnării contractului de ambele părți.
	2. Prezentul contract va produce efecte până expirarea perioadei de garanție acordată produselor.
	3. Durata contractului include termenul de livrare, recepția și plata.
4. *Caracterul confidențial al contractului*
	1. Contractul are caracter public.
	2. Documentele ce însoțesc oferta, cuprinzând date despre ofertantul economic câștigător, sunt confidențiale.
5. *Documentele contractului*
	1. Documentele contractului sunt:
		1. Caietul de sarcini cuprins în Documentația pentru elaborarea și prezentarea ofertei înregistrată sub nr. ;
		2. propunerea tehnică și propunerea financiară cuprinse în oferta înregistrată sub nr. și a adresei cuprinzând corecții și precizări la propunerile tehnică și financiară înregistrată sub nr.;
		3. anexă la contract cuprinzând: centralizatorul valoric și cantitativ și descrierea tehnică a produselor (anexa 1);
		4. angajamentul ferm de susținere din partea unui terț, *dacă este cazul*;
		5. lista subcontractanților si contractele de subcontractare, *dacă este cazul;*
		6. alte documente, potrivit legii
6. *Obligațiile principale ale furnizorului*

9.1 Furnizorul se obligă să furnizeze, produsele la standardele și/sau performanțele prezentate în propunerea tehnică finală, detaliate în Anexa 1 la prezentul contract.

* 1. Furnizorul se obligă să furnizeze produsele în perioadele/la datele stabilite prin achiziție.
	2. Furnizorul se obligă să despăgubească achizitorul împotriva oricăror:
1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu produsele achiziționate, și
2. daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.
	1. Furnizorul se obligă să livreze produsele care fac obiectul contractului la adresa ……………………...
	2. (1) Furnizorul se obligă să transporte produsele în condiții de siguranță, la locul de livrare.
		1. Toate costurile de livrare la sediul achizitorului, încărcarea, descărcarea, manipularea echipamentelor/echipamentului, sunt asigurate de furnizor.
		2. În cazul în care, la predare - primire, unul sau mai multe dintre echipamentele achiziționate nu respectă caracteristicile tehnice precizate în propunerea tehnică anexă la prezentul contract, nu se va realiza recepția acestora.
	3. Furnizorul se obligă să remedieze, pe cheltuiala proprie, la cererea achizitorului și în termenul indicat de acesta, orice deficiență în furnizarea produselor care fac obiectul prezentului contract, cauzată de neîndeplinirea obligațiilor sale contractuale.
	4. Furnizorul este obligat să respecte instrucțiunile transmise de către achizitor, ca și cum acestea ar fi parte a contractului însuși, clauzele prezentului contract fiind aplicabile în integralitate.
	5. Furnizorul se obliga să anunțe imediat achizitorul și să contribuie la minimizarea efectelor negative apărute ca urmare a unor cauze de forță majoră care determină întârzieri în furnizarea produselor sau chiar întreruperea temporară a acestuia.
	6. Dacă furnizorul este o asociere alcătuită din doua sau mai multe persoane juridice, toate aceste persoane vor răspunde solidar de îndeplinirea obligațiilor din prezentul Contract. Persoana desemnată de asociere să acționeze în numele său în cadrul contractului va avea autoritatea de a reprezenta și angaja contractual asocierea.
3. *Obligațiile principale ale achizitorului*
	1. Achizitorul se obligă să recepționeze produsele în termenul convenit.

# Achizitorul se obligă să plătească prețul produselor către furnizor suma de ………………….. la maxim 30 de zile de la trimiterea facturii prin transfer bancar în contul de trezorerie indicat de furnizor în contract. Nota de intrare – recepție se întocmeşte după emiterea facturii de către furnizor.

* 1. - Achizitorul se obligă să pună la dispoziția furnizorului orice facilități și/sau informații pe care acesta le-a cerut în propunerea tehnica și pe care le consideră necesare îndeplinirii contractului.
1. *Sancțiuni pentru neîndeplinirea culpabilă a obligațiilor*
	1. - În cazul în care, nu mai are capacitatea de a răspunde solicitărilor din partea Achizitorului de a încheia contractul în condițiile asumate prin ofertă, Promitentul-Furnizor în termen de 1 zi lucrătoare de la constatarea situației informează Achizitorul asupra incapacității de a livra produsele și va suferi consecințele pentru neîndeplinirea obligațiilor în sarcina lui, după cum urmează:
		1. Furnizorul datorează daune-interese Achizitorului, calculate ca urmare a diferenței rezultate dintre prețul unitar în lei fără TVA prevăzut în Contract și prețul unitar în lei fără TVA la care AC, va achiziționa efectiv respectiva cantitate de produse ce face obiectul contractului.
		2. Daunele-interese datorate vor fi plătite de către Furnizor în termen de maximum 30 de zile de la data înștiințării primite din partea achizitorului conform documentației justificative.
		3. Achizitorul va emite document constatator pentru neîndeplinire obligațiilor contractuale conform art. 166 alin. (5) din H.G. nr. 395/2016, cu modificările și completările ulterioare.
	2. - În cazul în care achizitorul nu își onorează obligațiile asumate prin contract conform art.10.2, atunci acestuia îi revine obligația de a plăti, ca penalități, o sumă echivalentă cu o cotă procentuală de 0,06% pentru fiecare zi de întârziere, din plata neefectuata.
	3. - Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.
	4. - Achizitorul își rezervă dreptul de a denunța unilateral contractul de furnizare, în cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public.
	5. - În cazul prevăzut la clauza 11.4. furnizorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
	6. - Achizitorul își rezervă dreptul de a renunța la contract, printr-o notificare scrisă adresată furnizorului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinita până la data denunțării unilaterale a contractului.
	7. Pentru nerespectarea termenului de livrare în perioada de derulare a contractului se aplică următoarele:
		1. Daunele-interese vor fi considerate penalități și vor fi plătite de către Furnizor în cuantumul stabilit de dobânda legală penalizatoare prevăzută la art. 3 alin. 2^1 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea produselor nelivrate, pentru fiecare zi de întârziere.
		2. Autoritatea Contractanta va emite document constatator pentru neîndeplinirea obligațiilor contractuale conform art. 166 alin. (5) din H.G. nr. 395/2016, cu modificările și completările ulterioare.
2. *Protecția datelor cu caracter personal*
	1. Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.
	2. Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:
* capacitatea de a respecta drepturile persoanelor vizate privind ștergerea, corectarea sau transferul informațiilor personale;
* informarea în caz de breșă de date a tuturor destinatarilor relevanți, într-un interval maxim de 72 ore și, în cazul Furnizorului nu mai târziu de 24 ore de la momentul în care o astfel de încălcare a securității datelor a ajuns în atenția acestuia;
* îndeplinirea tuturor îndatoririlor obligatorii privind documentarea conformării cu Regulamentul 679/2016.

 11.3 Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

11.4 Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:

* vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;
* vor preveni utilizarea fără autorizație a sistemelor de prelucrare a datelor;
* se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;
* se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor;
* se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;
* se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți;
* se vor asigura că datele cu caracter personal sunt protejate de distrugere sau pierdere accidentală;

*Clauze specifice*

1. *Recepție, inspecții și teste*
	1. Achizitorul sau reprezentantul sau are dreptul de a inspecta și/sau testa produsele pentru a verifica conformitatea lor cu specificațiile din anexa la contract.
	2. Achizitorul are obligația de a notifica, în scris, furnizorului, identitatea reprezentanților săi împuterniciți pentru efectuarea recepției, testelor și inspecțiilor.
	3. Inspecțiile și testele la recepției se vor face la destinația finală a produselor.
	4. Dacă vreunul din produsele inspectate sau testate nu corespunde specificațiilor, achizitorul are dreptul să îl respingă, iar furnizorul are obligația, fără a modifica prețul contractului:
		1. de a înlocui produsele refuzate, sau
		2. de a face toate modificările necesare pentru ca produsele să corespundă specificațiilor lor tehnice.
	5. Dreptul achizitorului de a inspecta, testa și, dacă este necesar, de a respinge, nu va fi limitat sau amânat datorită faptului că produsele au fost inspectate și testate de furnizor, cu sau fără participarea unui reprezentant al achizitorului, anterior livrării acestora la destinația finală.
	6. Prevederile clauzelor 12.1-12.4. nu îl vor absolvi pe furnizor de obligația asumării garanțiilor sau altor obligații prevăzute în contract.
2. *Ambalare si marcare*
	1. (1) Furnizorul are obligația de a ambala produsele pentru ca acestea să facă față, fără limitare, la manipularea dură din timpul transportului, tranzitului și expunerii la temperaturi extreme, la soare și la precipitațiile care ar putea să apară în timpul transportului și depozitarii în aer liber, în așa fel încât să ajungă în bună stare la destinația finală.

(2) În cazul ambalării greutăților și volumelor în formă de cutii, furnizorul va lua în considerare, unde este cazul, distanța mare până la destinația finală a produselor și absența facilităților de manipulare grea în toate punctele de tranzit.

* 1. Produsele vor fi livrate la beneficiari, ambalate în cutii/ambalaje etichetate. Ambalajul exterior va avea obligatoriu o eticheta conținând următoarele date:
* denumirea produsului (denumirea din contract) ce se află în ambalajul respectiv;
* unitatea de măsură și cantitatea de produse ce se află în acel ambalaj.
	1. Toate materialele de ambalare a produselor, precum și toate materialele necesare protecției coletelor (paleți de lemn, foi de protecție, etc) rămân în proprietatea achizitorului.
1. *Standarde*
	1. Produsele furnizate în baza contractului vor respecta standardele prezentate de către furnizor în propunerea sa tehnică.
	2. Când nu este menționat nici un standard sau reglementare aplicabilă se vor respecta standardele sau alte reglementări autorizate în țara de origine a produselor.
2. *Livrarea și documentele care însoțesc produsele*
	1. Furnizorul are obligația de a livra produsele la destinația finală indicată de achizitor.
	2. (1) La expedierea produselor, furnizorul are obligația de a comunica, în scris, atât achizitorului, cât și, după caz, societății de asigurări, datele de expediere, numărul contractului, descrierea produselor, cantitatea, locul de încărcare și locul de descărcare.

(2) Furnizorul va transmite achizitorului documentele care însoțesc produsele:

1. facturi fiscale (comerciale) cuprinzând denumirea produsului, cantitatea, valoarea, proces-verbal de predare-primire.
2. certificatul de garanție pentru fiecare produs, sau un certificat pentru toate produsele din contract.
	1. Certificarea de către achizitor a faptului ca produsele au fost livrate se face prin semnarea unui proces verbal de predare-primire de către reprezentantul autorizat al acestuia.
3. *Asigurări*
	1. Furnizorul are obligația de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare și livrare, în funcție de termenul comercial de livrare convenit.
4. *Servicii*
	1. Pe lângă furnizarea efectivă a produselor, furnizorul are obligația de a presta și serviciile accesorii furnizării produselor, fără a modifica prețul contractului.
	2. Furnizorul are obligația de a presta serviciile, pentru perioada de timp convenită, cu condiția ca aceste servicii să nu elibereze furnizorul de nici o obligație de garanție asumată prin contract.
	3. Furnizorul este pe deplin responsabil de respectarea regulilor de securitatea muncii și prevenirea și stingerea incendiilor pe toată durata prestării serviciilor. Orice incident/accident datorat nerespectării acestor reguli de către personalul Furnizorului este imputabil Furnizorului.
5. *Perioada de garanție acordata produselor*
	1. Furnizorul are obligația de a garanta că produsele furnizate prin contract sunt noi, nefolosite, de ultimă generație și încorporează toate îmbunătățirile recente în proiectare și structura materialelor. De asemenea, furnizorul are obligația de a garanta că toate produsele furnizate prin contract nu vor avea nici un defect ca urmare a proiectului, materialelor sau manoperei sau oricărei alte acțiuni sau omisiuni a furnizorului și că acestea vor funcționa în condiții normale de funcționare.
	2. (1) Perioada de garanție acordată produselor de către furnizor este cea declarată în propunerea tehnica. (se precizează perioada de garanție acordata produselor)

(2) Perioada de garanție a produselor începe cu data recepției finale efectuate după livrarea acestora la destinația finală.

* 1. Achizitorul are dreptul de a notifica imediat furnizorului, în scris, orice plângere sau reclamație ce apare în conformitate cu această garanție.
	2. La primirea unei astfel de notificări, furnizorul are obligația de a constata defecțiunea în maxim 2 zile de la anunțarea acesteia și va repara, când este necesar, obiectele, pe cheltuiala sa. Perioada de garanție se prelungește cu perioada de reparație. Dacă o componentă nu poate fi reparată ea va fi înlocuită cu o componentă similară nouă. Produsele care, în timpul perioadei de garanție, le înlocuiesc pe cele defecte, beneficiază de o nouă perioadă de garanție care curge de la data înlocuirii produsului. Transportul produsului defect, luat spre reparare, va fi asigurat gratuit de ofertant.
	3. Daca furnizorul, după ce a fost înștiințat, nu reușește să remedieze defectul în perioada convenită, achizitorul are dreptul de a lua măsuri de remediere pe riscul și spezele furnizorului și fără a aduce nici un prejudiciu oricăror alte drepturi pe care achizitorul le poate avea fata de furnizor prin contract.
1. *Ajustarea prețului contractului*
	1. Pentru produsele livrate si pentru serviciile prestate, plățile datorate de achizitor furnizorului sunt cele declarate în propunerea financiară, anexă la contract.
	2. Prețul contractului nu se actualizează.
2. *Amendamente*
	1. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.
3. *Subcontractanți*
	1. Furnizorul are obligația, în cazul în care părți din contract le subcontractează, de a încheia contracte cu subcontractanții desemnați, în aceleași condiții în care el a semnat contractul cu achizitorul.
	2. (1) Furnizorul are obligația de a prezenta la încheierea contractului, toate contractele încheiate cu subcontractanții desemnați.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

* 1. (1) Furnizorul este pe deplin răspunzător față de achizitor de modul în care îndeplinește contractul.
1. Subcontractantul este pe deplin răspunzător față de furnizor de modul în care își îndeplinește partea sa din contract.
2. Furnizorul are dreptul de a pretinde daune-interese subcontractanților dacă aceștia nu își îndeplinesc partea lor din contract.
	1. Furnizorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul contractului și va fi notificată achizitorului.
3. *Intârzieri în îndeplinirea contractului*
	1. Furnizorul are obligația de a îndeplini contractul de furnizare în perioada menționată în invitația de participare.
	2. Dacă pe parcursul îndeplinirii contractului, furnizorul nu respectă datele de livrare, acesta are obligația de a notifica, în timp util, achizitorului; modificarea datei de furnizare asumate prin contract se face cu acordul părților, prin act adițional.
	3. În afara cazului în care achizitorul este de acord cu o prelungire a termenului de execuție, orice întârziere în îndeplinirea contractului dă dreptul achizitorului de a solicita penalități furnizorului.
4. *Cesiunea*
	1. Cesiunea de obligații nu este permisă în contractul de achiziție publică.
	2. În cazul apariției unor acte normative care au ca efect schimbări în situația juridică a autorității contractante (fuziuni, divizare, dizolvări), părțile contractante vor lua de îndată toate măsurile pentru ca drepturile și obligațiile existente în patrimoniul fostei autorități să fie preluate în aceleași condiții, în întregime, de către noua entitate juridică.
	3. Cesiunea drepturilor reprezentând sume de încasat este permisă, prin act adițional, cu acordul scris, în prealabil, al achizitorului.
	4. Cesiunea nu va exonera furnizorul de nici o responsabilitate privind garanția sau orice alte obligații asumate prin contract.
5. *Forța majoră*
	1. Forța majoră este constatată de o autoritate competentă.
	2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
	3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
	4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
	5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.
	6. Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
6. *Soluționarea litigiilor*
	1. Achizitorul și furnizorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
	2. Dacă, după 15 zile de la începerea acestor tratative, achizitorul și furnizorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.
	3. Litigiile care nu se pot soluționa pe cale amiabilă, vor fi supuse spre decizie instanțelor competente și acceptate ca atare.
7. *Încetarea contractului*
	1. Prezentul contract încetează prin ajungerea la termen, prin executarea, de către ambele părți a tuturor obligațiilor ce le revin conform contractului, prin acordul părților sau ca urmare a dispariției, fără vina nici uneia dintre părți, a unui element esențial al contractului, astfel cum acesta este definit în legislația aplicabilă.
	2. Achizitorul poate rezilia prezentul contract de furnizare cu efecte depline (de jure) după acordarea unui preaviz de 5 zile Furnizorului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:
		1. Furnizorul nu furnizează produsele conform cu prevederile prezentului contract;
		2. Furnizorul nu se conformează într-o perioadă de cel mult 5 zile notificării emise de către Achizitor care îi solicită remedierea executării necorespunzătoare sau neexecutării obligațiilor din prezentul contract care afectează executarea corespunzătoare și la timp a furnizării produselor;
		3. Furnizorul refuză să ducă la îndeplinire comenzile sau instrucțiunile emise de către Achizitor;
		4. Furnizorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
8. Furnizorul se află în culpă profesională gravă ce poate fi dovedită prin orice mijloc de probă pe care Achizitorul o poate justifica;
9. împotriva Furnizorului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale CE;
10. în cadrul unei alte proceduri de achiziție sau procedură de acordare a unei finanțări din bugetul CE, Furnizorul a fost declarat culpabil de încălcarea gravă a contractului ca rezultat al neexecutării obligațiilor sale contractuale;
11. are loc orice modificare organizațională care implică o schimbare cu privire la personalitatea juridică, natura sau controlul Furnizorul, cu excepția situației în care asemenea modificări sunt înregistrate într-un act adițional la prezentul contract;
12. apariția oricărei alte incapacități legale care să împiedice executarea prezentului contract;
13. furnizorul a intrat in faliment.
	1. În termen de 5 zile după momentul rezilierii, Achizitorul va certifica valoarea produselor furnizate și toate sumele cuvenite Furnizorului la data rezilierii.
	2. Dacă Achizitorul reziliază prezentul contract, va fi îndreptățit să recupereze de la Furnizor fără a renunța la celelalte acțiuni la care este îndreptățit în baza prezentului contract, orice pierdere sau prejudiciu suferit.
14. *Limba care guvernează contractul*
	1. - Limba care guvernează contractul este limba română.
15. *Comunicări*
	1. - (1) Orice comunicare între părți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

* 1. - Comunicările între părți se pot face și prin telefon, telegrama, telex, fax sau e-mail cu condiția confirmării în scris a primirii comunicării.
1. *Legea aplicabila contractului*
	1. - Contractul va fi interpretat conform legilor din România.

Părțile au înțeles să încheie azi prezentul contract in 2 (două) exemplare.

|  |  |
| --- | --- |
| FURNIZOR | ACHIZITOR |
| ………… | ARTEXIM |
| Director | Manager interimar |
|  | Cristina URUC |
|  |  |
|  | Contabil-șef |
|  | Gabriela STOICAN |
|  |  |
|  | Control financiar preventiv |
|  | Bogdan Ginghină |
|  |  |
|  | Jurist |
|  | Mihaela Cuniță |